Diklootmelkbos

Die diklootmelkbos (Euphorbia dregeana) is 'n struik wat tot die genus Euphorbia behoort. Die struik is inheems in die Noord-Kaap en Namibië. Dit is 'n geronde, sukkulente struik wat tot 2 m hoog word. Die takke is lank en latvormig en 8 tot 12 mm in deursnee. Dit gee 'n melksap af wanneer dit beskadig word. Die blomhofies kom voor in trosse op die punte, is gelerig en 6 - 8 mm in deursnee. 

Die struik kom in Silwerfontein, oos van Springbok voor. Die verspreidingsgebied strek van Lüderitz (Namibië) in die noorde tot Kamieskroon (Suid-Afrika) in die suide.

 Galery 

 Bronnelys 
 Fotogids tot die Veldblomme van Suid-Afrika, John Manning, Briza Publikasies, 
 REDLIST Sanbi
 Plants of the World Online

dregeana
Kategorie:Flora van Namibië
Kategorie:Flora van Suid-Afrika